**Information til oplæringsvirksomheder om elevens deltagelse i elevrådet på SOSU Esbjerg**

**Kære oplæringsvirksomhed**

Som uddannelsesinstitution mener vi, at det er vigtigt, at eleverne har mulighed for at engagere sig i skolens elevråd og det elevdemokratiske arbejde både under deres skoleperiode og oplæringsperiode. Det håber vi, at I som oplæringsvirksomhed vil støtte op om, så eleverne kan bevare deres tilknytning til elevrådet under deres oplæring.   
  
**Hvorfor er deltagelse i elevrådsarbejdet vigtigt?**   
Elevrådets arbejde er vigtigt, fordi elevrådet taler elevernes fælles sag, så eleverne får indflydelse. Det betyder, at eleverne arbejder for at forbedre sin uddannelse og skole. Elevrådet drøfter det, der foregår på skolen, så eleverne bliver hørt og er bindeled mellem elever, ledelsen og andre samarbejdspartnere.  
Som repræsentant kan eleven også sidde i:

* Bestyrelsen
* LUU (Lokal uddannelsesudvalg)
* Kantineudvalg
* Arbejdsmiljøudvalg

**Hvornår er elevrådsmøderne?**Elevrådet mødes én gang hver måned. Tidspunkterne for elevrådsmøderne kan findes på SOSU Esbjergs hjemmeside.

På forhånd tak fordi I som oplæringsvirksomhed understøtter elevernes vigtige arbejde i elevrådet.   
Ved spørgsmål er I velkommen til at kontakte udviklingskonsulent, Sandra Abrahamsen Pedersen - sap@sosuesbjerg.dk.

Med venlig hilsen

SOSU-Esbjerg